

 **REPUBLIKA HRVATSKA
 KRAPINSKO-ZAGORSKA ŽUPANIJA**

 **Upravni odjel za financije i proračun**

KLASA: 400-01/18-01/37

URBROJ: 2140/01-07-18-3

Krapina, 12. listopad 2018.

 **ŽUPAN**

 **ŽUPANIJSKA SKUPŠTINA**

|  |
| --- |
| Prijedlog proračuna Krapinsko-zagorske županije za 2019. godinu s projekcijama za 2020. i 2021. godinu |

**PREDMET**:

|  |
| --- |
| Članak 37. i 39. Zakona o proračunu (“Narodne novine“, broj 87/08, 136/12 i 15/15) i članak 17. i 32. Statuta Krapinsko-zagorske županije (“Službeni glasnik Krapinsko-zagorske županije“, broj 13/01, 5/06, 14/09, 11/13, 26/13-pročišćeni tekst i 13/18)  |

**PRAVNI TEMELJ:**

**NADLEŽNOST ZA**

**DONOŠENJE:** Županijska skupština

**PREDLAGATELJ:** Župan

**IZVJESTITELJ:** Igor Cigula, pročelnik Upravnog odjela za financije i proračun

**OBRAZLOŽENJE:**

U skladu s člankom 37. i 39. Zakona o proračunu i člankom 32. Statuta Krapinsko-zagorske županije Župan utvrđuje prijedlog Proračuna Županije te ga podnosi Županijskoj skupštini na donošenje. Sastavni dio prijedloga Proračuna čine prijedlog Plana razvojnih programa i prijedlog Projekcije proračuna za sljedeće dvije godine s Planom razvojnih programa za te dvije godine.

Stoga predlažemo Županu da prihvati prijedlog Proračuna Krapinsko-zagorske županije za 2019. godinu koji se zajedno s navedenim sastavnim dijelovima (Prijedlog plana razvojnih programa za 2019. godinu i Prijedlog projekcije proračuna s planom razvojnih programa za 2020. i 2021. godinu) nalazi uz ovo obrazloženje te da ga podnese Županijskoj skupštini na donošenje.

U nastavku iznosimo obrazloženje prijedloga Proračuna Krapinsko-zagorske županije za 2019. godinu i njegovih sastavnih dijelova.

**I. Prijedlog proračuna Krapinsko-zagorske županije za 2019. godinu**

1. **UVOD**

Prijedlog proračuna Krapinsko-zagorske županije za 2019. godinu i projekcije za 2020. i 2021. godinu izrađeni su sukladno Uputama Ministarstva financija za izradu proračuna jedinica lokalne i područne (regionalne) samouprave za razdoblje 2019. - 2021. godine.

Prema navedenim uputama Ministarstva financija te na procjeni općih prihoda i primitaka temeljem njihovog izvršenja u 2018. godini, planirani su opći prihodi i primici. Sredstva za financiranje decentraliziranih funkcija u obrazovanju, zdravstvu i socijalnoj skrbi planirana su za 2,0% više u odnosu na 2018. godinu. Pomoći iz nadležnih i nenadležnih proračuna, pomoći izvanproračunskih korisnika te pomoći EU planirane su sukladno aktivnostima i terminskim planovima projekata i programa koji se financiraju iz tih izvora. Primici od zaduženja planirani su u skladu sa zakonskim propisima i potrebama financiranja projekata, a što će detaljnije biti objašnjeno u nastavku ovog obrazloženja. Rashodi i izdaci planirani su sukladno strateškim ciljevima i aktivnostima uz uvažavanje svih zakonskih obveza, a u okvirima planiranih prihoda i primitaka.

Prijedlogom proračuna obuhvaćeni su prihodi i primci te rashodi i izdaci proračunskih korisnika Županije te prihodi i primci te rashodi i izdaci Krapinsko-zagorske županije.

Proračunski korisnici uključeni u Prijedlog proračuna su osnovne i srednje škole, zdravstvene ustanove, Zavod za prostorno uređenje, Javna ustanova za upravljanje zaštićenim dijelovima prirode i Zagorska razvojna agencija, a kojima je osnivač Krapinsko-zagorska županija. Krapinsko-zagorska županija ima ukupno 50 proračunskih korisnika. To su 32 osnovne škole, 9 srednjih škola, 6 zdravstvenih ustanova te spomenuti Zavod za prostorno uređenje, Javna ustanova za upravljanje zaštićenim dijelovima prirode i Zagorska razvojna agencija. Ustanove u obrazovanju uključene su u Prijedlog proračuna osnivača, dakle Županije, u dijelu svih prihoda i primitaka, rashoda i izdataka osim sredstava Ministarstva znanosti i obrazovanja za plaće i naknade zaposlenih u obrazovanju. Nadalje, što se tiče ustanova u zdravstvu, u Prijedlog proračuna uključeni su u potpunosti svi prihodi i primci te rashodi i izdaci. Zavod, Javna ustanova i ZARA uključeni su u Prijedlog proračuna sa svim prihodima i primicima te rashodima i izdacima u potpunosti. Odlukom o izvršavanju proračuna dana su pojašnjenja za postupanje u planiranju i izvršavanju Proračuna.

Predloženi proračun Krapinsko-zagorske županije za 2019. g. iznosi 727.294.634,00 knšto je za 62.592.568,72 kn ili 9,4% više u odnosu na 2018. g. kada iznosi 664.702.065,28 kn. Navedi Prijedlog proračuna obuhvaća prihode i primitke te rashode i izdatke Županije i njezinih, prethodno navedenih, proračunskih korisnika.

U nastavku se iznosi obrazloženje Prijedloga proračuna samo Županije, bez sredstava proračunskih korisnika. Dakle, dati će se obrazloženje za proračunska sredstva s kojima, u skladu s zakonskim propisima, Županija i raspolaže. Naime, vlastita sredstva proračunskih korisnika su namjenska i služe im za pokriće redovnih rashoda poslovanja i nabave dugotrajne imovine (uglavnom se radi se o sredstvima HZZO-a i nadležnih ministarstava za plaće u zdravstvu, za troškove potrošnog materijala i energenata te u manjoj mjeri o ostalim namjenskim sredstvima).

Proračun Županije za 2019. g. (bez sredstava proračunskih korisnika) predlaže se u iznosu **264.171.810,00 kn** što je za 66.406.378,00 kn ili 33,6% više u odnosu na 2018. g. kada iznosi 197.765.432,00 kn.

Razlog povećanja prvenstveno je provedba ključnih kapitalnih projekta, sukladno Strategiji razvoja Županije. Radi se o projektima koji su, osim energetske obnove tri dodatne škole (Đurmanec, Gornja Stubica i Kumrovec), započeti 2018. g., ali nešto kasnije u odnosu na plan zbog kompleksnih postupaka javne nabave pa se njihova provedba većim dijelom prenosi u 2019. g.. To su slijedeći projekti:

* Nastavak izgradnje Poslovno-tehnološkog inkubatora u Krapini;
* Dovršenje radova na povećanje energetske učinkovitosti u 3 osnovne škole (Hum na Sutli, Pregrada i Zabok);
* Povećanje energetske učinkovitosti u 3 OŠ (Đurmanec, Gornja Stubica i Kumrovec);
* Dovršetak dvorane pri OŠ Đurmanec;
* Nastavak izgradnje dvorane u Hraščini;
* Dovršetak projekta „Poboljšanje pristupa primarnoj zdravstvenoj zaštitu u Domu zdravlja KZŽ“ (radi se o uređenju i opremanju 9 ambulanti).
1. **PRIHODI I PRIMICI**

U 2019. godini planira se 713.082.144,00 kn prihoda i primitaka koji obuhvaćaju prihode i primitke Županije i njezinih proračunskih korisnika. Računom financiranja predviđa se 14.212.490,00 kn viška prihoda nad rashodima iz prethodnih godina kod proračunskih korisnika (SB Stubičke Toplice – 8,2 mln. kn, OŠ Zlatar Bistrica – 5,3 mln. kn i ostali korisnici u obrazovanju – 0,7 mln. kn), te ukupno planirani prihodi i primci iznose 727.294.634,00 kn.

Planirani prihodi i primici same Županije (bez sredstava proračunskih korisnika) za 2019. g. predlažu se u iznosu od 264.171.810,00 kn. Prijedlog prihoda i primitaka Županije za 2019. g. veći je za 69.906.526,00 kn ili 36,0% u odnosu na Proračun za 2018. g. kada isti iznosi 194.265.284,00 kn.

Struktura prihoda i primitaka prema vrsti i namjeni nalazi se u slijedećim tabelama:

Tabela br. 1.: Struktura prihoda prema vrsti

|  |  |  |  |
| --- | --- | --- | --- |
| **PRIHODI I PRIMICI** | **2018.** | **2019.** | **Indeks** |
| Proračun | Udio | Proračun | Udio |
| **I. Porezni prihodi i primici** | **50.850.000,00** | **26,2%** | **53.250.000,00** | **20,2%** | 104,7 |
| - porez na dohodak (izvorni) | 45.000.000,00 | 23,2% | 47.000.000,00 | 17,8% | 104,4 |
| - županijski porezi | 5.850.000,00 | 3,0% | 6.250.000,00 | 2,4% | 106,8 |
| **II. Neporezni prih. i primici** | **143.415.284,00** | 73,8% | **210.921.810,00** | 79,8% | 147,1 |
| - sredstva za dec. funkcije | 60.896.087,00 | 31,3% | 62.113.175,00 | 23,5% | 102,0 |
| - pomoći | 45.217.698,00 | 23,3% | 89.730.698,00 | 34,0% | 198,4 |
| - prihod od imovine | 4.689.000,00 | 2,4% | 3.968.000,00 | 1,5% | 84,6 |
| - uprav. i admin. prist. i ostalo | 1.772.065,00 | 0,9% | 2.239.466,00 | 0,8% | 126,4 |
| - prodaja nefin. imovine | 10.246,00 | 0,0% | 35.000,00 | 0,0% | 341,6 |
| - donacije, poseb. namj. i ost. | 1.756.200,00 | 0,9% | 295.000,00 | 0,1% | 16,8 |
| - primici | 29.073.988,00 | 15,0% | 52.540.471,00 | 19,9% | 180,7 |
| **UKUPNO** | **194.265.284,00** | 100,0% | **264.171.810,00** | 100,0% | 136,0 |

Tabela br. 2.: Struktura prihoda prema namjeni

|  |  |  |  |
| --- | --- | --- | --- |
| **PRIHODI I PRIMICI** | **2018.** | **2019.** | Indeks |
| Proračun  | Udio | Proračun | Udio |
| **I. Vlastiti prihodi i primici** | **57.546.311,00** | **29,6%** | **59.617.466,00** | **22,6%** | 103,6 |
| - porez na dohodak (izvorni) | 45.000.000,00 | 23,2% | 47.000.000,00 | 17,8% | 104,4 |
| - županijski porezi | 5.850.000,00 | 3,0% | 6.250.000,00 | 2,4% | 106,8 |
| - prihod od imovine | 4.689.000,00 | 2,4% | 3.968.000,00 | 1,5% | 84,6 |
| - uprav. i admin. prist. i ostalo | 1.772.065,00 | 0,9% | 2.239.466,00 | 0,8% | 126,4 |
| - prodaja nefin. imovine | 10.246,00 | 0,0% | 35.000,00 | 0,0% | 341,6 |
| - primici | 225.000,00 | 0,1% | 125.000,00 | 0,0% | 55,6 |
| **II. Namjenski prih. i primici** | **136.718.973,00** | 70,4% | **204.554.344,00** | 77,4% | 149,6 |
| - sredstva za dec. funkcije | 60.896.087,00 | 31,3% | 62.113.175,00 | 23,5% | 102,0 |
| - pomoći | 45.217.698,00 | 23,3% | 89.730.698,00 | 34,0% | 198,4 |
| - donacije i posebne namjene | 1.756.200,00 | 0,9% | 295.000,00 | 0,1% | 16,8 |
| - primici od zaduženja | 28.848.988,00 | 14,9% | 52.415.471,00 | 19,8% | 181,7 |
| **UKUPNO** | **194.265.284,00** | 100,0% | **264.171.810,00** | 100,0% | 136,0 |

Graf br. 1.: Struktura prihoda prema namjeni



Grafovi 2. i 3.: Struktura vlastitih i namjenskih prihoda



Iz tabele br. 2 i grafa br. 1. vidljivo je da se manje od jedne četvrtine prihoda i primitaka, točnije 22,6% odnosi na vlastite (izvorne) odnosno nenamjenske prihode i primitke. To znači da se preko tri četvrtine Proračuna financira iz namjenskih prihoda koji se mogu trošiti samo za unaprijed utvrđene, propisane namjene.

Porez na dohodak planiran je u visini 47.000.000,00 kn što je 2.400.000,00 kn ili 5,4% više u odnosu na 2018. g. U strukturi ukupnih prihoda i primitaka sudjeluje s 17,8%. Radi se o najznačajnijem poreznom prihodu Županije. Povećanje prihoda od poreza na dohodak temelji se na realizaciji iz 2018. g. uvećano za očekivane trendove rasta zaposlenosti na području Županije i zbog očekivanog blagog rasta dohotka odnosno osnovice za oporezivanje.

Županijski porezi koji uključuju porez na cestovna motorna vozila, porez na nasljedstva i darove te porez na automate za zabavne igre planirani su u iznosu od 6.250.000,00 kn što je u skladu s trendovima izvršavanja iz prethodne godine. U strukturi ukupnih prihoda i primitaka sudjeluju s 2,4%. Porez na cestovna motorna vozila planiran je u visini 6.000.000,00 kn, porez na nasljedstva i darove u visini 150.000,00 kn, a porez na automate za zabavne igre u iznosu od 100.000,00 kn.

Prihod od imovine koji uključuje prihode od kamata, najma prostora, od viška poslovanja ustanova u vlasništvu Županije, prihode od koncesija te od legalizacije bespravno izgrađenih građevina planiran je u iznosu od 3.968.000,00 kn. U strukturi ukupnih prihoda i primitaka sudjeluju s 1,5%.

Tako je prihod od viška poslovanja ustanova (Ljekarne KZŽ) planiran u iznosu od 2.500.000,00 kn, prihod od *legalizacije* u iznosu od 700.000,00 kn, od koncesija u iznosu od 601.000,00 kn, od najma prostora 105.000,00 kn te od kamata u visini 62.000,00 kn.

Prihodi od upravnih i administrativnih pristojbi i ostali prihodi (upravne pristojbe, državni biljezi, izdavanje dozvola i ostalo) planirani su u iznosu od 2.239.466,00 kn. U strukturi ukupnih prihoda i primitaka sudjeluju s 0,8%. Prihod od upravnih pristojbi planira se u iznosu 1.000.000,00 kn, a prihod od prodaje državnih biljega u iznosu od 600.000,00 kn. Prihod od izdavanja raznih dozvola, refundacija i ostalog očekuje se u visini 639.466,00 kn.

Prihod od prodaje nefinancijske imovine (prodaja brošura i dugotrajne imovine) planiran je u visini 35.000,00 kn. Prihod od prodaje imovine odnosno rabljenog vozila planira se u visini 30.000,00 kn, a prihod od prodaje brošura u iznosu 5.000,00 kn.

Primici koji uključuju povrat danih kredita i depozita za kreditiranje poduzetnika i poljoprivrednika planirani su skladu s očekivanom realizacijom povrata financijske imovine u iznosu od 125.000,00 kn.

Sredstva za decentralizirane funkcije odnosno sredstva za financiranje zakonskog standarda u školstvu, zdravstvu i socijalnoj skrbi planirana su za 2% više u odnosu na prethodnu godinu i iznose 62.113.175,00 kn. U strukturi ukupnih prihoda i primitaka sudjeluju s 23,5%.

Donacije, prihodi za posebne namjene i ostalo (donacije za studenske stipendije, donacije za manifestacije, prihod od lovo zakupnine, refundacije) planirani su u iznosu od 295.000,00 kn. U strukturi ukupnih prihoda i primitaka sudjeluju s 0,1%. Prihod od donacija planira se u iznosu 46.000,00 kn, od lovo zakupnine u iznosu od 184.000,00 kn te osnovom ostalih namjenskih sredstava u visini 65.000,00 kn.

Primici od zaduženja planiraju se u iznosu od 52.415.471,00 kn radi financiranja dijela već ranije spomenutih kapitalnih projekata (Dovršetak izgradnje dvorane pri OŠ Đurmanec; Poslovno-tehnološki inkubator; Energetska obnova šest osnovnih škola; Uređenje i opremanje ambulanti primarne zdravstvene zaštite; Projekti Javne ustanove za upravljanje zaštićenim dijelovima prirode; Sanacija odlagališta otpada i Kupnja zemljišta za Centar kompetencija u ugostiteljstvu i turizmu) te u strukturi ukupnih prihoda i primitaka sudjeluju s 19,8%. Ukupna procijenjena vrijednost ulaganja u navedene projekte u 2019. g. iznosi 90,4 mln. kn. Na primitke od dugoročnih kredita odnosi se 37.415.471,00 kn i služe za financiranje vlastite komponente kod navedenih projekata. Preostalih 15.000.000,00 kn odnosi se na kratkoročni revolving kredit koji će se koristiti samo za premošćivanje jaza nastalog zbog različite dinamike priljeva bespovratnih sredstava za financiranje kapitalnih projekata i dospijeća obveza odnosno koristi se do povrata bespovratnih sredstava iz kojih se zatim vraća banci.

Pomoći su planirane u iznosu od 89.730.698,00 kn, a njihov detaljan pregled daje se u slijedećoj tabeli:

Tabela br. 3.: Struktura prihoda od pomoći

|  |  |  |  |  |
| --- | --- | --- | --- | --- |
| **R.br.** | **Izvor prihoda od pomoći** | **2018.** | **2019.** | **Namjena** |
| 1. | Državni proračun | 439.600,00 | 4.689.600,00 | Sufinanciranje predškolskog odgoja; suf. uređenja zajedničkih poslovnih prostora, suf. predsjedničkih i EU izbora. |
| 2. | Min. turizma | 412.100,00 | 0,00 | Razvoj cikloturizma. |
| 3. | Min. gospodarstva | 2.500.000,00 | 2.300.000,00 | Suf. kamata poduzetnicima. |
| 4. | Min. znan. i obraz. | 17.000.000,00 | 19.000.000,00 | Suf. prijevoza učenika SŠ. |
| 5. | Min. branitelja  | 185.000,00 | 185.000,00 | Suf. izgradnje lifta u zgradi KZŽ |
| 6. | Min. reg. razvoja  | 5.606.149,00 | 15.653.821,00 | Suf. projekata: Baltazar, Energetska obnova osnovnih škola, Poslovno-tehnološki inkubator, Projektna dok. za dogradnju SB Kr. Toplice, Projektna dok. za ZEZ Centar St. Golubovec, Poboljšanje primarne zdravstvene zaštite. |
| **Ukupno Državni proračun** | **26.142.849,00** | **41.828.421,00** |   |
| 7. | EU sredstva | 161.700,00 | 0,00 | Projekti: EE Culture; Civilno društvo |
| 8. | Sredstva gradova i općina | 1.708.000,00 | 1.678.000,00 | Suf kamata poduzetnicima, suf. izrade prostornih podloga, suf. projekta Dvorac Stubički Golubovec. |
| 9. | Prijenos EU sredstava preko nadležnih ministarstava | 17.118.649,00 | 46.160.277,00 | Prijenos EU sredstava za projekte: Posl.-tehn. inkubator, Energetska obnova škola, Poboljšanje primarne zdrav. zaštite, Baltazar, Zalogajček, Lumen, Enter, Školska shema.  |
| 10. | Sredstva HZZ-a | 86.500,00 | 64.000,00 | Sufinanciranje rada osoba na stručnom osposobljavanju bez zasnivanja radnog odnosa. |
| **UKUPNO** | **45.217.698,00** | **89.730.698,00** |   |

Sredstva *Pomoći* čine 34,0% prihoda i primitaka Županije i planirana su u iznosu od 89.730.698,00 kn, što je za 44.513.000,00 kn ili 113,7% više u odnosu na 2018. g..

Najznačajnije povećanje odnosi se na pomoći nadležnih ministarstava temeljem prijenosa EU sredstava koje iznose 46.160.277,00 kn što je za 29.041.628,00 kn više u odnosu na 2018. g.. Kako je već navedeno, razlog povećanja prvenstveno je provedba ključnih kapitalnih projekta, sukladno Strategiji razvoja Županije, sufinanciranih iz EU izvora (Izgradnja Poslovno-tehnološkog inkubatora u Krapini; Povećanje energetske učinkovitosti u 6 osnovnih škola; Poboljšanje primarne zdravstvene zaštite – uređenje i opremanje ambulanti).

Dodatan razlog povećanju je pomoć iz Državnog proračuna odnosno Ministarstva regionalnog razvoja i fondova EU u obliku sufinanciranja vlastitog udjela Županije kod provedbe navedenih kapitalnih projekta. Isto tako, iz Državnog proračuna povećava se plan prihoda na ime provedbe predsjedničkih i EU izbora te na povećanje troškova prijevoza učenika srednjih škola.

1. **RASHODI I IZDACI**

Proračun Županije je uravnotežen tako da su rashodi i izdaci Proračuna Krapinsko-zagorske županije zajedno s rashodima i izdacima njezinih proračunskih korisnika planirani, isto kao i ukupno prihodi i primici, u iznosu od 727.294.634,00 kn.

Planirani rashodi i izdaci same Županije, bez sredstava proračunskih korisnika, iznose 264.171.810,00 kn, što je za 66.406.378,00 kn ili 33,6% više u odnosu na plan za 2018. g..

U 2019. g. nastavlja se realizacija svih bitnih aktivnosti i programa koji su se izvršavali i prethodnih godina, kao npr.: sufinanciranje prijevoza učenika, stipendiranje učenika i studenata, sufinanciranje hitne medicinske službe, vatrogasne zajednice i Crvenog križa, potpore udrugama i socijalno ugroženijim pojedincima, sufinanciranje poduzetnika i poljoprivredne proizvodnje, promocija turizma, itd..

Također se Proračunom za 2019. g. predviđa provedba novih te nastavak provedbe već započetih ključnih kapitalnih projekta, sukladno Strategiji razvoja Županije:

* Izgradnja Poslovno-tehnološkog inkubatora u Krapini. Vrijednost ulaganja u 2019. g. iznosi 27,8 mln. kn. Investicija je započeta 2018. g., a završava u proljeće 2020. g., čija ukupna vrijednost iznosi 33,5 mln. kn. Navedeno ulaganje se sufinancira s 59,7% sredstvima EU putem Ministarstva gospodarstva, poduzetništva i obrta, sa 4,5% sredstvima Ministarstva regionalnog razvoja i fondova EU, a preostali dio od 35,8% sredstvima kreditnog zaduženja.
* Povećanje energetske učinkovitosti u šest osnovnih škole: Hum na Sutli, Pregrada, i Zabok gdje su investicije započete u 2018. g. i završit će se u prvoj polovici 2019. g., dok u Đurmancu, Gornjoj Stubici i Kumrovcu započinju u 2019. g. kada se planiraju i u cijelosti realizirati. Vrijednost ulaganja tijekom 2019. g. iznosi 41,3 mln. kn. Navedno ulaganje se sufinancira u iznosu od 19,2 mln. kn (46,5%) sredstvima EU putem Ministarstva graditeljstva i prostornog uređenja, u iznosu od 9,9 mln. kn (24,0%) sredstvima Ministarstva regionalnog razvoja i fondova EU te u iznosu od 12,2 mln. kn (29,5%) sredstvima kreditnog zaduženja.
* Poboljšanje primarne zdravstvene zaštite – uređenje i opremanje 9 ambulanti na području Županije. Ulaganje je započeto 2018. g., a završava u 2019. g. kada iznosi 8,8 mln. kn. Navedeno ulaganje se u 2019. g. sufinancira u iznosu od 5,7 mln. kn (64,8%) sredstvima EU putem Ministarstva regionalnog razvoja i fondova EU, u iznosu od 1,1 mln. kn (12,5%) sredstvima Ministarstva regionalnog razvoja i fondova EU te u iznosu od 2,0 mln. kn (22,7%) sredstvima kreditnog zaduženja.
* Dovršetak dvorane pri OŠ Đurmanec. Investicija je započeta 2018. g. i planira se završiti u prvoj polovici 2019. g.. Vrijednost ulaganja tijekom 2019. g. je se u visini 9,7 mln. kn, a financira se iz kreditnog zaduženja.
* Izgradnja dvorane u Hraščini. Investicija je započeta 2018. g. i planira se završiti u početkom 2020. g.. Ukupna vrijednost ulaganja tijekom 2019. g. iznosi 5,0 mln. kn, a financira iz sredstava Županije za decentralizirane funkcije.
* Sanacija odlagališta otpada: Prema uputi Fonda za zaštitu okoliša i energetsku učinkovitost, sanaciju preuzimaju jedinice lokalne samouprave na čijem području se nalazi odlagalište. Sanacija u Medvedovom Jarku započeta je 2018. g. dok se za Gorjak očekuje tijekom 2019. g.. Planirana sredstva za tu namjenu od strane Županije iznose 1,1 mln. kn iz kreditnog zaduženja.
* Izrada projektno-tehničke dokumentacije za dogradnju SB Krapinske Toplice. Vrijednost ulaganja u 2019. g. iznosi 2,0 mln. kn, od čega se 1,0 mln. kn financira se iz sredstava Županije, a 1,0 mln. kn iz sredstva Ministarstva regionalnog razvoja i fondova EU.
* Kupnja zemljišta i izrada projektno-tehničke dokumentacije za Regionalni centar kompetencija u turizmu i ugostiteljstvu. Vrijednost ulaganja u 2019. g. iznosi 700,0 tis. kn, od čega se 100,0 tis. kn financira iz sredstava Županije, a 600,0 tis. kn iz kreditnog zaduženja.

Ukupna procijenjena vrijednost navedenih projekata u 2019.g. iznosi 96,4 mln. kn, od čega EU sredstva iznose 41,0 mln. kn, sredstva Ministarstva regionalnog razvoja i fondova EU 13,0 mln. kn, sredstva Županije 6,1 mln. kn (od čega 5,0 mln. kn decentralizirana sredstva) te kreditna sredstva 36,3 mln. kn.

* 1. **Rashodi i izdaci prema ekonomskoj klasifikaciji**

Struktura planiranih rashoda i izdataka (bez sredstava proračunskih korisnika) raspoređenih prema ekonomskoj klasifikaciji daje se u slijedećoj tabeli:

Tabela br. 4.: Struktura rashoda/izdataka prema ekonomskoj klasifikaciji

|  |  |  |  |  |
| --- | --- | --- | --- | --- |
| R. br. | **RASHODI I IZDACI** | **2018.** | **2019.** | Indeks |
| Proračun | Udio | Proračun  | Udio |
| **1.** | **Rashodi poslovanja** | **126.496.063,12** | **64,0%** | **132.797.235,00** | **50,3%** | **105,0** |
| 1.1. | Rashodi za zaposlene | 16.089.474,48 | 8,1% | 16.645.666,00 | 6,3% | 103,5 |
| 1.2. | Materijalni rashodi | 58.936.213,64 | 29,8% | 63.628.902,00 | 24,1% | 108,0 |
| 1.3. | Financijski rashodi | 790.629,00 | 0,4% | 1.121.667,00 | 0,4% | 141,9 |
| 1.4. | Subvencije | 6.807.500,00 | 3,4% | 6.577.500,00 | 2,5% | 96,6 |
| 1.5. | Pomoći unutar općeg proračuna | 3.780.000,00 | 1,9% | 3.345.000,00 | 1,3% | 88,5 |
| 1.6. | Naknade građanima i kućanstvima | 22.826.000,00 | 11,5% | 24.966.500,00 | 9,5% | 109,4 |
| 1.7. | Donacije i ostali rashodi | 17.266.246,00 | 8,7% | 16.512.000,00 | 6,3% | 95,6 |
| **2.** | **Rashodi za nabavu nefinancijske imovine** | **48.615.582,88** | **24,6%** | **106.041.651,06** | **40,1%** | **218,1** |
| 2.1. | Rashodi za nab. neproizv. dug. im. | 1.279.368,00 | 0,6% | 600.000,00 | 0,2% | 46,9 |
| 2.2. | Rashodi za nab. proizv. dug. im. | 22.377.125,22 | 11,3% | 45.122.864,06 | 17,1% | 201,6 |
| 2.3. | Rashodi za dod. ulag. na nefin. im. | 24.959.089,66 | 12,6% | 60.318.787,00 | 22,8% | 241,7 |
| **3.** | **Izdaci za fin. imovinu i otplate zajmova** | **22.653.786,00** | **11,5%** | **25.332.923,94** | **9,6%** | **111,8** |
| 3.1. | Izdaci za dane zajmove i depozite | 50.000,00 | 0,0% | 0,00 | 0,0% | 0,0 |
| 3.2. | Izdaci za otplatu glavnice | 22.603.786,00 | 11,4% | 25.332.923,94 | 9,6% | 112,1 |
| **UKUPNO** | **197.765.432,00** | **100,0%** | **264.171.810,00** | **100,0%** | **133,6** |

* + 1. Rashodi poslovanja

Rashodi poslovanja obuhvaćaju rashode za zaposlene, materijalne i financijske rashode, subvencije, pomoći unutar općeg proračuna, naknade građanima i kućanstvima te ostale rashode kao što su donacije, tekuće pomoći i sl..

U 2019. g. rashodi poslovanja planirani su u visini 132.797.235,00 kn ili 5,0% više u odnosu na 2018. godinu. U strukturi ukupnih rashoda i izdataka sudjeluju s 50,3%.

Rashodi za zaposlene obuhvaćaju bruto plaće (neto plaće uvećano za poreze i doprinose) te ostale rashode za zaposlene temeljem Kolektivnog ugovora (regres/božićnica, dar za djecu, jubilarne nagrade, pomoći), a u 2019. g. planirani su u iznosu od 16,6 mln. kn. Od navedenog iznosa, 11,5 mln. kn odnosi se na rashode za zaposlene u županijskoj upravi, a 2,1 mln. kn na rashode za zaposlene kod Zagorske razvoje agencije (dalje: ZARA), Zavoda za prostorno uređenje KZŽ (dalje: Zavod) i Javne ustanove za upravljanje zaštićenim dijelovima prirode KZŽ (dalje: JU), čiji se rashodi za zaposlene dijelom financiraju iz županijskog proračuna. Preostali iznos od 3,0 mln. kn rashoda za zaposlene odnosi se na sufinanciranje plaće kod provedbe EU projekata (npr. plaće pomoćnika u nastavi kod projekta Baltazar).

Materijalni rashodiu 2019. g. planirani su u iznosu od 63,6 mln. kn.

U okviru materijalnih rashoda najveći dio, tj. 34,6 mln. kn otpada na *rashode za usluge* (22,5 mln. kn odnosi se na decentralizirane funkcije odnosno zakonski standard u zdravstvu, socijalnoj skrbi i obrazovanju, 9,2 mln. kn na rashode za usluge koji prate provedbu Proračunom planiranih aktivnosti i programa i 2,9 mln. kn na rashode za usluge županijske uprave i administracije). Zatim slijede *rashodi za materijal i energiju* u iznosu od 13,6 mln. kn (10,5 mln. kn odnosi se na decentralizirane funkcije odnosno zakonski standard u obrazovanju, zdravstvu i socijalnoj skrbi, 2,2 mln. kn na rashode za materijal i energiju koji prate provedbu Proračunom planiranih aktivnosti, a 0,9 mln. kn su rashodi za materijal i energiju županijske uprave i administracije). U okviru materijalnih rashoda nalazi se i *naknada troškova zaposlenima* u visini 7,7 mln. kn koja se uglavnom odnosi na troškove prijevoza na posao, a manjim dijelom na troškove službenih putovanja (od navedenog iznosa 1,0 mln. kn se odnosi na zaposlene u Županiji, a ostatak od 6,7 mln. kn na zaposlene u obrazovnim ustanovama, u ustanovama socijalne skrbi, Zavodu, JU, i ZARA-i te na provedbi EU projekata – npr. „Baltazar“). Isto tako, u sklopu materijalnih rashoda, kategorija *ostalih nespomenutih rashoda poslovanja i naknade troškova osobama izvan radnog odnosa* planirana je u iznosu od 7,7 mln. kn (npr. 4,3 mln. kn provedba predsjedničkih i EU izbora, 0,9 mln. kn su troškovi za decentralizirane funkcije odnosno zakonski standard u obrazovnim ustanovama i ustanovama socijalne skrbi, 0,7 mln. kn troškovi Županijske skupštine).

Financijski rashodi planirani su u iznosu od 1,1 mln. kn za pokriće troškova usluga platnog prometa županijske administracije i obrazovnih ustanova, te za pokriće troška kamata po kreditnom zaduženju.

Subvencije su planirane u iznosu od 6,6 mln. kn. Na subvencije trgovačkim društvima u vlasništvu Županije odnosi se 1,4 mln. kn, a na subvencije poduzetnicima (trgovačka društva i obrtnici) i poljoprivrednicima 5,2 mln. kn.

Pomoći unutar općeg proračuna planirane su u iznosu od 3,3 mln. kn, od čega se 950,0 tis. kn odnosi na transfere JLS-ovima za pomoć za ogrjev ugroženim građanima, 710,0 tis. kn na pomoći JLS-ovima za uređenje komunalne infrastrukture, 600,0 tis. kn Državnoj geodetskoj upravi (za prostorne podloge i katastar nekretnina), 465,0 tis. kn JLS-ovima za programe u kulturi, 215,0 tis. kn JLS-ovima za predškolski odgoj, 200,0 tis. kn Državnom hidrometeorološkom zavodu (obrana od tuče), 105,0 tis. kn HŽ Infrastrukturi d.o.o. za projektnu dokumentaciju za prugu „Lepoglavska spojnica“ i 100,0 tis. kn JLS-ovima za uređenje neuređenih odlagališta otpada.

Naknade građanima i kućanstvima utvrđena su u iznosu od 25,0 mln. kn. Najveći dio od 22,4 mln. kn odnosi se na sufinanciranje prijevoza učenika, 1,4 mln. kn. kn na stipendije, a ostatak 1,2 mln. kn na ostale programe u obrazovanju i socijalnoj skrbi (npr. programi za nadarenu djecu, za djecu s teškoćama u razvoju, sufinanciranje nabave udžbenika, pomoći obiteljima i samcima, pronatalitetni dodatak).

Donacije i ostali rashodi planirani su u iznosu od 16,5 mln. kn. U okviru ovih rashoda, 2,0 mln. kn odnosi se na kapitalne pomoći, a 14,5 mln. kn na rashode za tekuće donacije.

Od navedenih 2,0 mln. kn kapitalnih pomoći, 1,4 mln. kn odnosi se na trgovačka društva u (su)vlasništvu Županije (KZA d.o.o. i IPZP d.o.o.), 0,5 mln. kn na zaštitu spomenika kulture, a 0,1 mln. kn na transfer HGSS-u za izgradnju radnog prostora.

Kod 14,5 mln. kn rashoda za tekuće donacije, raspored je slijedeći: 5,1 mln. kn su donacije u gospodarstvu, turizmu i poljoprivredi; 2,9 mln. kn u zdravstvu; 1,9 mln. kn za udruge, Crveni križ, socijalnu skrb, skrb o starijim osobama i braniteljima; 1,4 mln. kn u obrazovanju i kulturi; 1,2 mln. kn za sportske programe; 1,1 mln. kn za vatrogasnu zajednicu i HGSS, te 0,9 mln. kn za ostale programe.

* + 1. Rashodi za nabavu nefinancijske imovine

Rashodi za nabavu nefinancijske imovine obuhvaćaju rashode za nabavu neproizvedene dugotrajne imovine, rashode za nabavu proizvedene dugotrajne imovine i rashode za dodatna ulaganja na nefinancijskoj imovini. Radi se o kapitalnim rashodima koje se uglavnom odnose na provedbu ranije opisanih kapitalnih projekata.

Navedeni rashodi planirani su u iznosu od 106.041.651,06 kn ili 118,1% više u odnosu na 2018. godinu. U strukturi ukupnih rashoda i izdataka sudjeluju s 40,1%.

Rashodi za nabavu neproizvedene dugotrajne imovine planirani su u iznosu od 600,0 tis. kn i odnose se na kupnju zemljišta za Regionalni centar kompetencija u turizmu i ugostiteljstvu.

Rashodi za nabavu proizvedene dugotrajne imovine planirani su u iznosu od 45,1 mln. kn. Na građevinske objekte odnosi se 33,1 mln. kn (27,5 mln. kn Poslovno tehnološki inkubator, 5,0 mln. kn dvorana u Hrašćini i 0,6 mln. kn objekti kod projekata koje provodi JU – „Abeceda prirode“ i „Putevima orhideja“). Na nabavu postrojenja i opreme odnosi se 9,8 mln. kn (4,9 mln. kn projekt Poboljšanja pristupa primarnoj zdravstvenoj zaštiti u Domu zdravlja, 4,2 mln. kn zdravstvene ustanove, 0,4 mln. kn obrazovne ustanove i 0,3 mln. kn ostalo).

Na nabavu prijevoznih sredstava odnosi se 1,6 mln. kn, a na nabavu računalnih programa 0,6 mln. kn, sve za potrebe ustanova u zdravstvu iz sredstava za decentralizirane funkcije.

Rashodi za dodatna ulaganja na nefinancijskoj imoviniplanirani su u iznosu od 60,3 mln. kn. Na građevinske objekte odnosi se 56,8 mln. kn (41,2 mln. kn energetska obnova 6 osnovnih škola; 9,7 mln. kn dvorana pri OŠ Đurmanec; 3,6 mln. kn projekt Poboljšanja pristupa primarnoj zdravstvenoj zaštiti u Domu zdravlja; 0,7 mln. kn izgradnja lifta u županijskoj zgradi; 1,1 mln. kn objekti zdravstvenih ustanova; 0,5 mln. kn ostalo).

Na projektnu dokumentaciju za Znanstveno-zabavno-edukacijski centar Stubički Golubovec odnosi se 2,5 mln. kn.

Na ostalu nefinancijsku imovinu odnosi se 1,0 mln. kn (sanacija odlagališta otpada).

* + 1. Izdaci za financijsku imovinu i otplate zajmova

Izdaci za financijsku imovinu i otplate zajmova obuhvaćaju izdatke za otplatu glavnice primljenih kredita i zajmova.

Navedeni izdaci planirani su u iznosu od 25.332.923,94 kn ili 11,8% više u odnosu na 2018. godinu. U strukturi ukupnih rashoda i izdataka sudjeluju s 9,6%.

Izdaci za otplatu glavnice primljenih kredita i zajmova planirani su, kao je već navedeno, u iznosu od 25,3 mln. kn i odnose se na povrat kratkoročnog revolving kredita u iznosu od 15,0 mln. kn i na otplatu kreditnih obveza zdravstvenih ustanova (OB Zabok i SB Stubičke Toplice) u iznosu od 10,3 mln. kn.

* 1. **Rashodi i izdaci prema organizacijskoj klasifikaciji**

Raspored rashoda i izdataka (bez sredstava proračunskih korisnika) prema organizacijskoj klasifikaciji prikazan je u slijedećoj tabeli:

Tabela br. 5.: Struktura rashoda i izdataka prema organizacijskoj klasifikaciji

|  |  |  |  |
| --- | --- | --- | --- |
| **UPRAVNI ODJEL** | **2018.** | **2019.** | Indeks |
| Proračun | Udio | Proračun  | Udio |
| Ured župana | 3.666.000,00 | 1,9% | 3.505.400,00 | 1,3% | 95,6 |
| Županijska skupština | 2.681.400,00 | 1,4% | 7.066.900,00 | 2,7% | 263,6 |
| Gospod., promet, polj. | 40.757.276,00 | 20,6% | 62.480.047,00 | 23,7% | 153,3 |
| Financije | 16.039.000,00 | 8,1% | 18.879.000,00 | 7,1% | 117,7 |
| Gradit., zaštita okoliša | 8.145.125,00 | 4,1% | 10.835.976,00 | 4,1% | 133,0 |
| Zdravstvo, soc. skrb | 34.056.550,00 | 17,2% | 42.114.425,00 | 15,9% | 123,7 |
| Obrazovanje, kultura, sport | 88.638.531,00 | 44,8% | 90.308.200,00 | 34,2% | 101,9 |
| Opći i zajednički poslovi | 2.780.300,00 | 1,4% | 3.443.300,00 | 1,3% | 123,8 |
| Javna nabava i EU fondovi | 619.500,00 | 0,0% | 25.107.512,00 | 9,5% | 4.052,9 |
| Unutarnja revizija | 381.750,00 | 0,2% | 431.050,00 | 0,2% | 112,9 |
| **UKUPNO** | **197.765.432,00** | **100,0%** | **264.171.810,00** | **100,0%** | **133,6** |

Graf br. 4.: Struktura rashoda prema organizacijskoj klasifikaciji

![](data:application/x-msmetafile;base64...)

* 1. **Rashodi i izdaci prema funkcijskoj klasifikaciji**

Raspored rashoda i izdataka (bez sredstava proračunskih korisnika) prema namjeni sredstava prikazan je u slijedećoj tabeli:

Tabela br. 6.: Struktura rashoda i izdataka prema namjeni

|  |  |  |
| --- | --- | --- |
| **FUNKCIJA** | **PRORAČUN 2019.** | **Udio** |
| Obrazovanje | 80.943.300,00 | 30,6% |
| Zdravstvo | 24.903.051,06 | 9,4% |
| Socijalna skrb, udruge i mladi | 7.419.500,00 | 2,8% |
| Zaštita okoliša i gospodarenje otpadom | 4.243.076,00 | 1,6% |
| Energetska učinkovitost | 42.162.312,00 | 16,0% |
| Gospodarstvo | 34.191.447,00 | 12,9% |
| Poljoprivreda | 3.106.000,00 | 1,2% |
| Turizam | 3.012.000,00 | 1,1% |
| Promet i komunalna infrastruktura | 3.163.000,00 | 1,2% |
| Kultura i sport | 5.936.000,00 | 2,2% |
| Civilna zaštita | 1.208.000,00 | 0,5% |
| Financije (otplata kredita) | 25.982.923,94 | 9,8% |
| Opće javne usluge | 27.901.200,00 | 10,6% |
| **UKUPNO** | **264.171.810,00** | 100,0% |

Graf br. 5.: Struktura rashoda prema namjeni



Podaci iz prethodne tabele odnosno grafikona pokazuju da je 2/5 Proračuna, tj. 40,0% usmjereno na obrazovanje i zdravstvo, a u širem smislu i preko 1/2 Proračuna, tj. 56,0% (ukoliko u obrazovanje uključimo i mjere energetske učinkovitosti koje se odnose na energetsku obnovu škola).

* 1. **Rashodi i izdaci prema izvorima financiranja**

Izvore financiranja čine prihodi i primici iz kojih se podmiruju rashodi i izdaci. U nastavku se daje pregled izvora iz kojih se financiraju aktivnosti po upravnim odjelima.

Tabela br. 7.: Struktura izvora financiranja

|  |  |  |  |
| --- | --- | --- | --- |
| **Razdjel** | **Upravni odjel** | **2018.** | Udio |
| **Razdjel 001** | **Ured župana** | **3.505.400,00** |   |
| Izvor | Opći prihodi i primici | 3.495.400,00 | 99,7% |
| Izvor | Pomoći (HZZ) | 10.000,00 | 0,3% |
| **Razdjel 002** | **Županijska skupština** | **7.066.900,00** |   |
| Izvor | Opći prihodi i primici | 2.766.900,00 | 39,2% |
| Izvor | Pomoći (Državni proračun - DP) | 4.300.000,00 | 60,8% |
| **Razdjel 003** | **Gospod., promet, poljopr. i komun. infr.** | **62.480.047,00** |   |
| Izvor | Opći prihodi i primici | 13.061.900,00 | 20,9% |
| Izvor | Kredit | 16.754.778,00 | 26,8% |
| Izvor | Pomoći (HZZ) | 10.000,00 | 0,0% |
| Izvor | Pomoći (DP) | 2.300.000,00 | 3,7% |
| Izvor | Pomoći (DP-EU) | 23.744.345,00 | 38,0% |
| Izvor | Pomoći (DP-MRRFEU) | 5.247.024,00 | 8,4% |
| Izvor | Pomoći (JLS) | 1.128.000,00 | 1,8% |
| Izvor | Donacije i posebne namjene | 234.000,00 | 0,4% |
| **Razdjel 004** | **Financije i proračun** | **18.879.000,00** |   |
| Izvor | Opći prihodi i primici | 3.879.000,00 | 20,5% |
| Izvor | Kredit | 15.000.000,00 | 79,5% |
| **Razdjel 005** | **Prostorno uređenje, gradit., zaštita okoliša** | **10.835.976,00** |   |
| Izvor | Opći prihodi i primici | 8.113.066,00 | 74,9% |
| Izvor | Kredit | 2.192.910,00 | 20,2% |
| Izvor | Pomoći (HZZ) | 30.000,00 | 0,3% |
| Izvor | Pomoći (JLS) | 500.000,00 | 4,6% |
| **Razdjel 006** | **Zdravstvo, socijalna skrb** | **42.114.425,00** |   |
| Izvor | Opći prihodi i primici | 10.789.450,00 | 25,6% |
| Izvor | Kredit | 1.983.300,00 | 4,7% |
| Izvor | Decentralizirana sredstva | 21.564.175,00 | 51,2% |
| Izvor | Pomoći (DP-EU) | 5.677.200,00 | 13,5% |
| Izvor | Pomoći (DP-MRRFEU) | 2.100.300,00 | 5,0% |
| **Razdjel 007** | **Obrazovanje, kultura, sport** | **90.308.200,00** |   |
| Izvor | Opći prihodi i primici | 13.363.500,00 | 14,8% |
| Izvor | Kredit | 10.300.000,00 | 11,4% |
| Izvor | Pomoći (HZZ) | 10.000,00 | 0,0% |
| Izvor | Decentralizirana sredstva | 40.549.000,00 | 44,9% |
| Izvor | Donacije i posebne namjene | 46.000,00 | 0,1% |
| Izvor | Pomoći (DP) | 19.089.600,00 | 21,1% |
| Izvor | Pomoći (MP-EU) | 4.350.100,00 | 4,8% |
| Izvor | Pomoći (DP-MRRFEU) | 2.600.000,00 | 2,9% |
| **Razdjel 008** | **Opći i zajednički poslovi** | **3.443.300,00** |   |
| Izvor | Opći prihodi i primici | 2.954.300,00 | 85,8% |
| Izvor | Pomoći (HZZ) | 4.000,00 | 0,1% |
| Izvor | Pomoći (DP) | 485.000,00 | 14,1% |
| **Razdjel 009** | **Javna nabava i EU fondovi** | **25.107.512,00** |   |
| Izvor | Opći prihodi i primici | 907.900,00 | 3,6% |
| Izvor | Pomoći (DP-EU) | 12.388.632,00 | 49,3% |
| Izvor | Pomoći (DP-MRRFEU) | 5.626.497,00 | 22,4% |
| Izvor | Kredit | 6.184.483,00 | 24,6% |
| **Razdjel 010** | **Unutarnja revizija** | **431.050,00** |   |
| Izvor | Opći prihodi i primici | 431.050,00 | 100,0% |
| **U K U P N O** | **264.171.810,00** |   |

1. **PRORAČUNSKI KORISNICI**

Kao što je navedeno u uvodnom dijelu ovog obrazloženja, predloženi Proračun Krapinsko-zagorske županije za 2019. g. s uključenim proračunskim korisnicima iznosi 727.294.634,00 kn.

Od navedenog iznosa na Krapinsko-zagorsku županiju odnosi se 264.171.810,00 kn sredstava s kojima, u skladu s zakonskim propisima, Županija i raspolaže, te je upravo taj dio i obrazložen u dosadašnjem dijelu ovog obrazloženja.

Na proračunske korisnike odnosi se 463.122.824,00 kn što je za 3.813.809,28 kn ili 0,8% manje u odnosu na 2018. g. kada je taj iznos bio u visini 466.936.633,28 kn. Kako se radi o namjenskim sredstvima, ista su odvojena od dosadašnjeg dijela obrazloženja u kojem je detaljnije obrazložen dio Proračuna kojim raspolaže Županije. Naime, vlastita sredstva proračunskih korisnika su namjenska i služe im za pokriće redovnih rashoda poslovanja i nabave dugotrajne imovine i s tim sredstvima Županija ne raspolaže (uglavnom se radi se o sredstvima HZZO-a i nadležnih ministarstava za plaće, troškove potrošnog materijala i energenata te u manjoj mjeri o ostalim namjenskim sredstvima).

U nastavku se daje kratko obrazloženje sredstava proračunskih korisnika. Radi se o, kako je već istaknuto, namjenskim sredstvima za pokriće rashoda poslovanja i nabave dugotrajne imovine.

Raspored sredstava po proračunskim korisnicima je slijedeći:

* 417.823.880,00 kn – Zdravstvene ustanove (OB Zabok, SB Stubičke Toplice, SB Krapinske Toplice, Dom zdravlja KZŽ, Zavod za hitnu medicinu KZŽ i Zavod za javno zdravstvo KZŽ). Od navedenog iznosa 264,3 mln. kn odnosi se na rashode za zaposlene (plaća i prava iz kolektivnog ugovora), 117,2 mln. kn na materijalne rashode poslovanja (energija, materijal, usluge, naknade zaposlenima), 27,1 mln. kn na nabavu nefinancijske imovine (oprema, prijevozna sredstva, ulaganja u poslovne objekte odnosno poslovni prostor), 8,9 mln. kn na financijske rashode (otplatu kredita OB Zabok) i 0,3 mln. kn na ostale rashode. Najveći dio sredstva za pokriće navedenih rashoda ostvaruje se od HZZO-a, u iznosu od 305,4 mln. kn. Preostali iznos odnosi se na uglavnom vlastita sredstva, pomoći nadležnih ministarstava, zaduženje i ostala namjenska sredstva.
* 38.002.321,00 kn – Ustanove u obrazovanju (32 osnovne škole, 9 srednjih škola i 2 učenička doma). Od navedenog iznosa 21,8 mln. kn odnosi se na materijalne rashode poslovanja (energija, materijal, usluge, naknade zaposlenima), 3,2 mln. kn na rashode za zaposlene i 12,9 mln. kn na nabavu nefinancijske imovine (oprema, prijevozna sredstva, ulaganja u poslovne objekte odnosno poslovni prostor) i 0,1 mln. kn na financijske rashode. Sredstva za pokriće navedenih rashoda ostvaruju se iz različitih, namjenskih izvora (sredstva za posebne namjene, vlastiti prihodi, sredstva JLS-ova, nadležnog ministarstva, EU, donacije).
* 3.937.020,00 – Javna ustanova za upravljanje zaštićenim dijelovima prirode KZŽ. Od navedenog iznosa 2,6 mln. kn odnosi se na rashode za nabavu nefinancijske imovine (provedba EU projekata), 1,0 mln. kn na materijalne rashode (provedba EU projekta) i 0,3 mln. kn na rashode za zaposlene (provedba EU projekta). Sva sredstva za pokriće navedenih rashoda ostvaruju se kroz sufinanciranje projekta iz EU izvora putem nadležnih ministarstava.
* 3.318.603,00 – Zagorska razvojna agencija. Od navedenog iznosa 1,7 mln. kn odnosi se na materijalne rashode (provedba EU projekata) i 1,6 mln. kn na rashode za zaposlene (provedba EU projekta). Sva sredstva za pokriće navedenih rashoda ostvaruju se kroz sufinanciranje projekta iz EU izvora ili putem nadležnih ministarstava.
* 41.000,00 – Zavod za prostorno uređenje KZŽ. Od navedenog iznosa 22,0 tis. kn odnosi se na rashode za nabavu nefinancijske imovine (nabava opreme) i 19,0 tis. kn na materijalne rashode. Sredstva za pokriće navedenih rashoda ostvaruju se iz redovne djelatnosti i pomoći nadležnog ministarstva.

**II. Prijedlog plana razvojnih programa Krapinsko-zagorske županije za 2019. godinu**

U skladu sa člankom 33., 34. i 37. Zakona o proračunu sastavni dio prijedloga proračuna čini i prijedlog plana razvojnih programa.

Prijedlog plana razvojnih programa Krapinsko-zagorske županije za 2019. godinu nalazi se uz ovo obrazloženje i usklađen je s Prijedlogom proračuna za 2019. godinu koji se također nalazi uz ovo obrazloženje.

U Prijedlogu plana razvojnih programa Krapinsko-zagorske županije za 2019. godinu iskazani su planirani rashodi Proračuna vezani uz provođenje investicija te davanje kapitalnih pomoći i donacija. Navedeni rashodi razrađeni su po pojedinim programima i po izvorima financiranja.

U 2019. godini plan razvojnih programa iznosi 108.911.651,06 kn. Od navedenog iznosa na investicije otpada 106.041.651,06 kn, a na kapitalne pomoći i donacije 2.870.000,00 kn. U odnosu na 2018. g. radi se o povećanju od 57.251.2257,18 kn koje proizlazi iz planiranja u području investicija (ranije u obrazloženju spomenuti kapitalni projekti).

Obzirom na strukturu financiranja Plana razvojnih programa za 2019. g., 40.543.539,00 kn su sredstva općih prihoda i primitaka (36.918.039,00 kn su kreditna sredstva, a 3.625.500,00 kn su vlastita sredstva), 40.463.607,00 kn su EU sredstva putem nadležnih ministarstava, 14.998.788,00 kn su sredstva Državnog proračuna, 12.859.717,06 kn su decentralizirana sredstva i 46.000,00 kn čine ostali izvori.

Od ukupnih investicija, na obrazovanje (škole) se odnosi 56.632.058,00 kn, na kapitalne projekte 30.594.447,00 kn (Poslovno-tehnološki inkubator – 27,4 mln. kn, Dvorac St. Golubovec – 2,6 mln. kn, Centar kompetencija – 0,6 mln. kn), na zdravstvo 15.976.771,06 kn, na zaštitu okoliša 1.872.875,00 kn, na sredstva za rad upravnih tijela 919.000,00 kn te na sredstva za rad proračunskih korisnika (ZARA, Zavod i JU) 46.500,00 kn.

Što se tiče kapitalnih pomoći i donacija, na promet se odnosi 1.600.000,00 kn, na kulturu 870.000,00 kn, na komunalnu infrastrukturu 300.000,00 kn te na civilnu zaštitu 100.000,00 kn. Uglavnom se radi o pomoćima odnosno donacijama jedinicama lokalne samouprave za njihove kapitalne projekte.

**III. Prijedlog projekcije proračuna Krapinsko-zagorske županije za 2020. i 2021. godinu s planom razvojnih programa za 2020. i 2021. godinu**

U skladu sa člankom 37. i 39. Zakona o proračunu sastavni dio prijedloga proračuna čini i prijedlog projekcije proračuna s planom razvojnih programa za sljedeće dvije godine.

Prijedlog projekcije proračuna Krapinsko-zagorske županije s planom razvojnih programa za 2020. i 2021. godinu izrađen je sukladno procjeni prihoda i primitaka, rashoda i izdataka te realizaciji projekata za navedene godine te se nalazi uz ovo obrazloženje.

U Prijedlogu projekcije proračuna za 2020. i 2021. godinu sredstva za decentralizirane funkcije u obrazovanju, zdravstvu i socijalnoj skrbi planirana su na razini plana za 2019. godinu korigirano za obveze po kreditima OB Zabok koje se smanjuju u navedenom razdoblju. Vlastita sredstva planirana su također na razini plana za 2019. godinu imajući u vidu izvršavanje vlastitih prihoda i primitaka. Projekcija primitaka od kreditnog zaduženje se smanjuje u 2020. i 2021. g. u skladu s odmakom realizacije planiranih projekata koji se financiraju iz kreditnog zaduženja.

Projekcija proračuna za 2020. godinu iznosi 648.488.981,06 kn ukupno za Krapinsko-zagorsku županiju i za proračunske korisnike. Samo za Krapinsko-zagorsku županiju projekcija proračuna je 202.195.971,06 kn i bilježi smanjenje u odnosu na 2019. godinu za 61.975.838,94 kn ili 23,5%.

Projekcija proračuna za 2021. godinu planira se u iznosu od 602.162.216,06 kn ukupno za Krapinsko-zagorsku županiju i za proračunske korisnike, dok je procjena proračuna samo za Krapinsko-zagorsku županiju 161.626.279,86 kn i bilježi smanjenje u odnosu na 2020. godinu za 40.569.691,20 kn ili 20,1%.

Vidljivo je da u projekcijama dolazi do smanjenja financijskog plana, i to iz razloga što određeni kapitalni projekti završavaju, a projekcije pomoći iz proračuna/EU izvora nisu u ovom trenutku sigurne zbog nemogućnosti saznanja o pouzdanim novim prijavama za projekte u 2020. i 2021. godini.

Projekcije plana razvojnih programa za 2020. i 2021. godinu prate aktivnosti planirane u projekcijama proračuna za navedene godine i nalaze se uz ovo obrazloženje.

 PROČELNIK

 Igor Cigula